Source: http://www.epi.sk/Main/Default.aspx?Template=~/Main/TArticles.ascx&phContent=~/EDL/ShowArticleC.ascx&ArticleId=35011&source=EPI.DigiLib.EPIOL
Timestamp: 2013-05-20 08:03:57+00:00

Document:
epi.sk - Daňové priznanie k dani z príjmov právnickej osoby za zdaňovacie obdobie 2011
Daňové priznanie k dani z príjmov právnických osôb za rok 2012
Názov: Daňové priznanie k dani z príjmov právnickej osoby za zdaňovacie obdobie 2011Titul: epiRočník: 2012Číslo: 0Právny stav od: 1. 1. 2012Právny stav do: 31. 12. 2012
Dátum publikácie v EPI: 14. 2. 2012
Správne právo / Financie, finančné právo / Štátna finančná politika
delenie príjmov a výdavkov
578/2004 Z. z.
Archív produktu EPI Odborné články
Nachádzate sa v archíve článkov produktu EPI Odborné články. Aktuálne znenie článku si otvoríte kliknutím na odkaz v boxe "Súvisiace príspevky" v pravej časti stránky. Aktuálne znenie je dostupné len pre používateľov so zakúpeným prístupom do produktu EPI Odborné články. Daňové priznanie k dani z príjmov právnickej osoby za zdaňovacie obdobie 2011
Anotácia:Po ukončení účtovného obdobia musí každá právnická osoba zostaviť účtovnú závierku a tiež musí skúmať svoju povinnosť podať daňové priznanie k dani z príjmov právnickej osoby. Ak jej táto povinnosť vznikne, musí za ukončené zdaňovacie obdobie podať daňové priznanie a vyčísliť v ňom základ dane z príjmov i samotnú daň. V nasledovnom príspevku sa budeme zaoberať práve touto problematikou, pričom poukážeme najmä na zmeny, ktoré sa aplikujú prvýkrát za zdaňovacie obdobie 2011. Budeme sa venovať všetkým novinkám, ktoré od 1. 1. 2012 priniesol nový daňový poriadok, napr. zmenám v platení daní. Na súvislom príklade si názorne vyplníme nové tlačivo daňového priznania k dani z príjmov právnickej osoby, zistíme povinnosť platenia preddavkov na daň a poukážeme podiel zo zaplatenej dane na osobitné účely.
Legislatíva S účinnosťou od 1. 1. 2012 je východiskovou normou upravujúcou daňové priznania pre každú daň zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov (ďalej len daňový poriadok), predovšetkým ustanovenia § 15 a § 16.
Špeciálnou normou upravujúcou povinnosť podať daňové priznanie k dani z príjmov, lehotu na jeho podanie, určenie zdaňovacieho obdobia, stanovenie základu dane z príjmov atď. je zákon č. 595/2003 Z. z. o dani z príjmov v znení neskorších predpisov (ďalej len ZDP). ZDP nadobudol účinnosť 1. 1. 2004, k dnešnému dňu bol novelizovaný takmer 40-krát, pričom len v priebehu roka 2011 bol novelizovaný 8-krát, a to:
zákonom č. 129/2011 Z. z. zákonom č. 231/2011 Z. z. zákonom č. 250/2011 Z. z. zákonom č. 331/2011 Z. z. zákonom č. 362/2011 Z. z. zákonom č. 406/2011 Z. z. zákonom č. 547/2011 Z. z. zákonom č. 548/2011 Z. z.
Zákon č. 129/2011 Z. z., ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov, nadobudol účinnosť 1. 5. 2011. Priniesol zmenu v definícii pojmu „medzinárodná zmluva“ v § 1 ods. 2 ZDP a úpravy pri dani z emisných kvót v § 51b ods. 1 písm. c), d), e) a ods. 7 a 8.
Zákon č. 231/2011 Z. z., ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov, nadobudol účinnosť 1. 8. 2011 a vo viacerých bodoch novelizoval ust. § 30a o úľave na dani pre príjemcov investičnej pomoci. Tieto zmeny sa dotkli len tých daňovníkov, ktorí sú prijímateľmi investičnej pomoci podľa zákona č. 561/2007 Z. z. o investičnej pomoci a rozhodnutie o schválení investičnej pomoci im bolo vydané od 1. 8. 2011. Daňovníci, ktorým rozhodnutie o schválení investičnej pomoci bolo vydané pred uvedeným dátumom, postupujú podľa § 30a v znení účinnom do 31. 7. 2011.
Zákon č. 250/2011 Z. z., ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, tiež nadobudol účinnosť 1. 8. 2011. Zmeny, ktoré priniesol, sa týkajú len zdravotných poisťovní.
Mnoho zmien v ZDP bolo vyvolaných v nadväznosti na skončenie platnosti zákona č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov (ďalej len ZSDaP), a to zákonom č. 331/2011 Z. z., ktorým sa s účinnosťou od 1. 1. 2012 mení a dopĺňa daňový poriadok. Hoci sú zmeny ZDP účinné až 1. 1. 2012, niektoré sa uplatnia už pri vyčísľovaní základu dane z príjmov právnickej osoby za zdaňovacie obdobie ukončené 31. 12. 2011 (napr. § 13). Toto novelou sa zmenil aj § 42 o platení preddavkov na daň z príjmov právnickej osoby a aj § 49 v časti o splatnosti dane, pričom táto zmena sa použije už pri platení dane z príjmov právnickej osoby za zdaňovacie obdobie 2011.
Zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov je účinný od 1. 12. 2011. Tieto zmeny sa týkajú len tých právnických osôb, ktoré sú poskytovateľmi zdravotnej starostlivosti podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve v znení neskorších predpisov. Zákon č. 406/2011 Z. z. o dobrovoľníctve a zmene a doplnení niektorých zákonov tiež nadobudol účinnosť 1. 12. 2011. U právnických osôb ustanovil viaceré zmeny len v § 50 o použití podielu zaplatenej dane na osobitné účely. Ďalšou novelou bol zákon č. 547/2011 Z. z., ktorým sa mení a dopĺňa zákon č. 431/2002 Z. z. o účtovníctve v znení neskorších predpisov. Táto novela má odloženú účinnosť od 1. 1. 2013, pričom dopĺňa len § 49 ods. 11 ZDP a bude sa aplikovať až pri podávaní daňových priznaní k dani z príjmov právnickej osoby po 1. 1. 2013.
Poslednou novelou ZDP schválenou v r. 2011 bol zákon č. 548/2011 Z. z., ktorým sa mení a dopĺňa ZDP, a to s účinnosťou od 1. 1. 2012. Táto novela vracia so spätnou účinnosťou na zdaňovacie obdobie ukončené 31. 12. 2011 oslobodenie príjmov obcí, miest, vyšších územných celkov a ich rozpočtových organizácií z prenájmu ich majetku. Pre všetky právnické osoby prináša zmeny v lízingovom odpisovaní u lízingových zmlúv uzatvorených po 31. 12. 2011, v odpisovaní hmotného majetku, ktorý je uvedený do užívania po 31. 12. 2011, v prílohách k daňovému priznaniu, v plnení registračnej a oznamovacej povinnosti prostredníctvom jednotného kontaktného miesta a o jeden rok odďaľuje termíny, od ktorých sa postupne znižuje výška poukazovaného percentuálneho podielu zaplatenej dane na osobitné účely. Pri zisťovaní základu dane z príjmov za zdaňovacie obdobie ukončené 31. 12. 2011 sa budú prvýkrát aplikovať tieto najvýznamnejšie zmeny:
podľa zákona č. 548/2010 Z. z. § 13 ods. 1 písm. a), b)
Vzťahuje sa výlučne na obce, mestá, VÚC a nimi zriadené rozpočtové organizácie, ktoré prvýkrát za zdaňovacie obdobie 2011 zdaňujú príjmy z predaja majetku.
" POZNÁMKAPodľa zákona č. 548/2010 Z. z. podliehali zdaneniu u právnických osôb – obcí, miest, VÚC a nimi zriadených rozpočtových organizácií – aj príjmy z prenájmu ich majetku, ale podľa § 52o ods. 4 zákona č. 548/2011 Z. z. sa tieto príjmy dosiahnuté za zdaňovacie obdobie ukončené 31. 12. 2011 považujú naďalej za príjmy oslobodené od dane podľa § 13 ods. 1 písm. b) a § 13 ods. 1 písm. e) ZDP. § 13 ods. 2 písm. j)
U daňovníka, ktorý je povinným účastníkom schémy obchodovania podľa § 2 písm. g) zákona č. 572/2004 Z. z. o obchodovaní s emisnými kvótami a o zmene a doplnení niektorých zákonov v z. n. p. a ktorý vykonáva činnosti uvedené v prílohe č. 1 tabuľke A citovaného zákona, sú oslobodené výnosy z predaja emisných kvót bezodplatne pridelených a zapísaných v roku 2011 podľa citovaného zákona, a to z dôvodu zaťaženia predmetných výnosov daňou z emisných kvót.
§ 17c ods. 3 písm. c)
Zahrnovanie goodwillu alebo záporného goodwillu do základu dane pri zlúčení, splynutí alebo rozdelení obchodných spoločností alebo družstiev v reálnych hodnotách.
§ 19 ods. 2 písm. c) šiesty bod
Daňovým výdavkom zamestnávateľa sú mzdové a pracovnoprávne nároky zamestnancov v rozsahu ustanovenom pracovnoprávnymi predpismi, okrem cestovných náhrad podľa osobitných predpisov.
" POZNÁMKACestovné náhrady podľa osobitných predpisov sú daňovým výdavkom podľa § 19 ods. 2 písm. d) ZDP. § 19 ods. 2 písm. d)
Daňovým výdavkom sú:
cestovné náhrady do výšky, na ktorú vzniká nárok podľa zákona č. 283/2002 Z. z. o cestovných náhradách v z. n. p. a vreckové pri zahraničnej pracovnej ceste poskytované podľa zákona č. 283/2002 Z. z. o cestovných náhradách v z. n. p.
§ 19 ods. 3 písm. j)
Daňovým výdavkom sú miestne dane a miestny poplatok uložené podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v z. n. p., ak sa vzťahujú na činnosti, z ktorých príjmy podliehajú dani.
§ 19 ods. 3 písm. k) tretí bod
U právnickej osoby účtujúcej v sústave podvojného účtovníctva alebo vykazujúcej výsledok hospodárenia podľa IAS/IFRS, ktorá je platiteľom DPH, je daňovým výdavkom DPH vzťahujúca sa k tovarom alebo službám obstaraným v členskom štáte EÚ, ak sú splnené tieto podmienky:
samotný obstaraný tovar alebo služba sú daňovým výdavkom podľa § 2 písm. i) a súvisiacich ustanovení ZDP, daňovník má nárok na vrátenie tejto DPH v členskom štáte EÚ, v ktorom mu boli dodané predmetné tovary alebo služby, daňovník o vzniknutom nároku na vrátenie DPH účtuje spôsobom podľa zákona č. 431/2002 Z. z. a opatrenia Ministerstva financií SR č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v z. n. p. (pozri usmernenie Ministerstva financií SR č. MF/014716/2006-721 publikované vo Finančnom spravodajcovi č. 4/2006),
a to v tom zdaňovacom období, v ktorom o nároku na vrátenie predmetnej DPH účtuje.
" POZNÁMKAAk platiteľovi DPH nárok na vrátenie DPH vzťahujúcej sa k dodaným tovarom alebo službám v členskom štáte EÚ vznikol, ale rozhodne sa neuplatňovať si tento nárok, a teda ani o nároku neúčtuje, potom predmetná DPH nie je daňovým výdavkom podľa § 21 ods. 2 písm. i) ZDP, pretože nie sú splnené všetky podmienky ustanovené v § 19 ods. 3 písm. k) tretieho bodu ZDP.
§ 19 ods. 3 písm. k) štvrtý bod
U platiteľa DPH je daňovým výdavkom DPH vzťahujúca sa k tovarom alebo službám obstaraným v členskom štáte EÚ, ak sú splnené tieto podmienky:
samotný obstaraný tovar alebo služba sú daňovým výdavkom podľa § 2 písm. i) a súvisiacich ustanovení ZDP, daňovník nemá nárok na vrátenie tejto DPH v členskom štáte EÚ, v ktorom mu boli dodané predmetné tovary alebo služby, z dôvodu, že suma DPH nedosahuje predpísanú výšku na jej vrátenie,
a to v tom zdaňovacom období, v ktorom došlo k úhrade tovarov a služieb.
U zamestnávateľa sú daňovým výdavkom nielen príspevky na doplnkové dôchodkové sporenie zamestnancov podľa zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov v z. n. p., ale aj príspevky na obdobné doplnkové dôchodkové sporenie zamestnancov platené do zahraničia, pričom maximálny limit do výšky 6 % zo zúčtovanej mzdy alebo náhrady mzdy zamestnanca, ktorý je účastníkom sporenia, zostáva zachovaný.
§ 21 ods. 2 písm. l)
Do daňových výdavkov nemožno zahrnúť daň z emisných kvót podľa § 51b ZDP.
§ 22 ods. 7 v nadväznosti na § 52j ods. 6
U nehmotného majetku uvedeného do užívania po 31. 12. 2010 sa použije definícia nehmotného majetku podľa § 22 ods. 7 ZDP v znení účinnom od 1. 1. 2011, podľa ktorej sa za nehmotný majetok považuje dlhodobý nehmotný majetok podľa zákona č. 431/2002 Z. z. o účtovníctve v z. n. p., ktorého vstupná cena je vyššia ako 2 400 eur a použiteľnosť alebo prevádzkovo-technické funkcie sú dlhšie ako jeden rok vrátane dlhodobého nehmotného majetku zaúčtovaného právnym nástupcom daňovníka zrušeného bez likvidácie, vyčleneného z goodwillu alebo záporného goodwillu podľa zákona č. 431/2002 Z. z. o účtovníctve v z. n. p., ale len pri uplatnení reálnych hodnôt podľa § 17c.
" POZNÁMKADefinícia nehmotného majetku podľa § 22 ods. 7 ZDP v znení platnom do 31. 12. 2010 nezahŕňala pojem „oceniteľné práva“, preto odpisy oceniteľných práv súvisiacich s dielom vytvoreným na základe PPP projektov u súkromného partnera neboli súčasťou základu dane. Diskriminácia takýchto oceniteľných práv v porovnaní s inými druhmi nehmotného majetku bola odstránená zákonom č. 548/2010 Z. z. a účtovné odpisy oceniteľných práv uvedených do užívania po 31. 12. 2010 sú daňovým výdavkom.
Goodwill a záporný goodwill vykázaný pri kúpe podniku alebo jeho časti, nepeňažnom vklade podniku alebo pri zlúčení, splynutí alebo rozdelení obchodných spoločností alebo družstiev pri uplatnení reálnych hodnôt sa neodpisuje v súlade s účtovníctvom, ale sa zahrnuje do základu dane podľa špecificky ustanoveného spôsobu podľa § 17a ods. 5, § 17b ods. 5 alebo § 17c ods. 3 ZDP.
§ 43 ods. 6
U právnickej osoby, ktorá je daňovníkom s neobmedzenou daňovou povinnosťou na území SR, sa zdanenie príjmu daňou vyberanou zrážkou považuje za vysporiadanú daňovú povinnosť s výnimkou príjmov z podielových listov dosiahnutých z ich vyplatenia (vrátenia). Daňovník príjmy, pri ktorých je vybratím dane zrážkou splnená daňová povinnosť, nezahrnie v súlade s § 17 ods. 3 písm. a) ZDP do základu dane a súčasne vybratú zrážkovú daň nepovažuje za preddavok na svoju celkovú daňovú povinnosť.
§ 43 ods. 7
Právnická osoba má možnosť pri príjmoch, u ktorých je možné daň vyberanú zrážkou považovať za preddavok na daň, rozhodnúť sa, či vybraním tejto dane bude považovať daňovú povinnosť za splnenú alebo bude vybranú daň zrážkou považovať za preddavok na daň. V prípade právnickej osoby, ktorá je daňovníkom s neobmedzenou daňovou povinnosťou na území SR a ktorá nie je daňovníkom nezaloženým alebo nezriadeným na podnikanie, možno daň vybratú zrážkou považovať za preddavok na daň len podľa § 43 ods. 6 písm. c) ZDP pri príjmoch z podielových listov dosiahnutých z ich vyplatenia (vrátenia).
V prípade právnickej osoby, ktorá je daňovníkom s obmedzenou daňovou povinnosťou na území SR, možno daň vybratú zrážkou považovať za preddavok na daň v prípadoch podľa § 43 ods. 6 písm. a), b) a d) ZDP.
podľa zákona č. 548/2011 Z. z. § 13 ods. 1 písm. b), e) a §52o ods. 4
Týka sa len právnických osôb – obcí, miest, VÚC a nimi zriadených rozpočtových organizácií a oslobodzujú sa ich príjmy z prenájmu majetku. Príjmy rozpočtových organizácií z prenájmu majetku sa oslobodzujú len vtedy, ak sú zahrnuté v rozpočte zriaďovateľa.
Hoci je zákon č. 548/2011 Z. z. účinný až od 1. 1. 2012, predmetné oslobodenie sa uplatní už pri podávaní daňového priznania po 31. 12. 2011, t. j. aj spätne, ak sú takéto príjmy dosiahnuté v priebehu zdaňovacieho obdobia ukončeného 31. 12. 2011.

References: § 15
 § 16
 § 1
 § 51
 § 30
 § 30
 § 13
 § 42
 § 49
 § 50
 § 49
 § 13
 § 52
 § 13
 § 13
 § 13
 § 2

§ 17

§ 19
 § 19
 § 19

§ 19

§ 19
 § 2
 § 21
 § 19

§ 19
 § 2

§ 21
 § 51

§ 22
 § 52
 § 22
 § 17
 § 22
 § 17
 § 17
 § 17

§ 43
 § 17

§ 43
 § 43
 § 43
 § 13
 §52